Vihreä kuntavaalikoulutus syksyllä 2020 - Opintokeskus Visio
Etusivu » Uutisarkisto » Vihreä kuntavaalikoulutus syksyllä 2020
29.5.2020 — Uutiset, Yleinen
Opintokeskus Visio järjestää syksyllä 2020 runsaasti koulutusta kaikille kevään 2021 kuntavaaleihin valmistautuville vihreille toimijoille. Koulutus järjestetään verkossa, ellei erikseen toisin ilmoiteta. Verkkokoulutusta täydentää kuntavaalien koulutustapahtuma Vihreät syyspäivät 24.-25.10.2020.
Syksyn koulutuskalenteri julkaistaan nyt ennakkotietona. Avaamme ilmoittautumisen koulutuksiin 14.8. mennessä (mukaan lukien ilmoittautumisen syyspäiville). Poikkeuksena voit ilmoittautua jo nyt esiintymistaidon kurssille.
Pidätämme oikeuden mahdollisiin aikataulumuutoksiin tai joidenkin koulutusosioiden peruuntumisiin. Päivitämme mahdollisesti koulutusta muutamalla kokonaisuudella kuten kansanedustajakursseilla kesäkuun aikana.
Suurin osa kuntavaalikoulutuksesta on maksutonta. Maksutonta koulutusta täydennetään edullisilla erikoiskursseilla muun muassa esiintymistaidoista ja videoiden tekemisestä.
Visio järjestää kuntavaalikoulutusta vihreille toimijoille myös yhteistyössä Vihreiden piiri- ja liittojärjestöjen kanssa. Näistä alueellisista koulutuksista tehdään päätökset yhdessä piiri- ja liittojärjestöjen kanssa viimeistään syyskuun aikana, ja koulutukset ajoittuvat marras-joulukuuhun. Koulutuksia voidaan järjestää esimerkiksi piiri- tai liittojärjestön syyskokouksen yhteydessä. Seuraa oman piirisi tai liittosi tiedotusta.
Varsinaisen Vihreän koulutuksen lisäksi opintokeskus Visio tarjoaa myös järjestötoimijoille koulutusta yhdistystoiminnasta ja vaikuttamisesta. Yhdistystalouden ja yhdistystoiminnan peruskurssit (jälkimmäinen myös englanniksi) tarjoavat tärkeitä perustaitoja. Erityistaitoja opit yhdistysten työnantajaroolia, toiminnantarkastusta ja palvelumuotoilua sekä tiedon visualisointia käsittelevillä kursseilla.
Muistathan, että vihreän yhdistyksen jäsenenä olet oikeutettu 25 % alennukseen Vision yleisten kurssien kurssimaksuista. Kurkkaa myös ympäristöaiheisia kurssejamme (esimerkiksi verkkoluento vegaanisesta ruokavaliosta).
Vaikuttava videoviestintä kuntavaaleissa la 29.8. klo 10-16, hinta 15 € / osallistuja
Ehdokashankinta to 3.9. klo 17.30-18.30
Vahvuudet esiin: luontevan esiintymisen -verkkokoulutus to 10.9. ja to 24.9. klo 17.30-19.30, hinta 25 € / osallistuja
Kampanjasuunnittelun verkkotyöpaja yhdistystoimijoille ke 16.9. klo 17.30-18.30
Työpaja: kuinka käynnistää Vihreää toimintaa tyhjästä? to 17.9. klo 17.30-19.00
Vihreiden uusi periaateohjelma ja Vihreän politiikan ABC (puoluekokouksen jälkeen, tarkempi aikataulu ilmoitetaan elokuussa)
Satu Hassin ja Atte Harjanteen ilmastopolitiikan kurssi tiistaisin 29.9.-13.10. klo 17-20
Somekampanjoinnin perusteet ehdokkaille 7.10. klo 17.30-19.00
Somekuva Canvalla -verkkotyöpajat (piireittäin) 6.10., 8.10., 13.10. ja 15.10. klo 17.30-19.00
Mari Holopaisen vihreän talouspolitiikan kurssi 12.10., 19.10. ja 26.10.2020
Vihreät syyspäivät la 24.10. – su 25.10., lue lisää ja kerro oletko tulossa syyspäiville täältä (linkki)
Vaikuttava videoviestintä kuntavaaleissa -työpajat jatkuvat lokakuussa (tarkemmat ajankohdat ilmoitetaan elo-syyskuussa)
Etätapahtuman järjestäminen kuntavaaleissa (sis. striimauskoulutus) to 12.11. klo 17-20
Kampanjan talousasiat yhdistyksille ja kampanjaväelle ke 17.11. klo 17.30-19
Onnistuneen vaalitapahtuman järjestäminen 25.11. klo 17.30-19
Vision piiri- ja liittojärjestöjen kanssa yhteistyössä järjestämät kampanjointikoulutukset, alustavasti aikavälillä 20.11.-12.12.
Tervetuloa mukaan oppimaan uusia tietoja ja kampanjataitoja. Hauskaa kesää ja tavataan vihreän koulutuksen parissa taas syksyllä!